Neuvoston asetus (EY) N:o 1595/96, annettu 30 päivänä heinäkuuta 1996, lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 muuttamisesta



Virallinen lehti nro L 206 , 16/08/1996 s. 0036 - 0037



NEUVOSTON ASETUS (EY) N:o 1595/96, annettu 30 päivänä heinäkuuta 1996, lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että viininviljelyaloista lopullisen luopumisen kannustaminen myöntämällä palkkiota, josta säädetään asetuksessa (ETY) N:o 1442/88 (4), on edistänyt viinialan tervehdyttämistä; kuitenkin on edelleen olemassa tiettyjä vähäpätöisiä viininviljelyaloja, joista luopumisen kannustaminen on tarkoituksenmukaista, viinialan yhteisen markkinajärjestelyn uudistusta odotettaessa olisi pidennettävä lopullista viininviljelyaloista luopumista koskevan nykyisen palkkiojärjestelmän voimassaoloa rajoittaen kysymyksessä olevaa kokonaispinta-alaa; on osoittautunut tarkoituksenmukaiseksi sallia jäsenvaltioden määritellä alueet, joihin näitä toimenpiteitä sovelletaan sen välttämiseksi, ettei raivausjärjestelmän noudattaminen häiritse tiettyjen alueiden tuotannollista ja/tai ekologista tasapainoa; tämän toimenpiteen vuoksi asetuksen (ETY) N:o 1442/88 12 artiklan säännökset ovat tarpeettomia, alueiden, jotka on tarkoitettu yksinomaan pöytäviineiksi luokiteltujen rypäleiden tuotantoon, poissulkemisien johdosta asetuksen (ETY) N:o 822/87 (5) 6 artiklan mukaisesta uuden viininviljelyn kiellon soveltamisalasta, on tarpeen poissulkea nämä alat myös lopullista viininviljelyn luopumista koskevan palkkion ulkopuolelle, ja olisi tehtävä tiettyjä täsmennyksiä, jotka koskevat sellaisten viininviljelyalojen, jotka ovat aikaisemmin saaneet tukea viinitarhojen rakenneuudistusta varten, sulkemista lopullista viininviljelyaloista luopumista koskevan palkkion soveltamisalan ulkopuolelle, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1442/88 seuraavasti: 1. Korvataan asetuksen nimi seuraavasti: "lopullista viininviljelyaloista luopumista koskevan palkkion myöntämisestä viinivuosiksi 1988/1989-1997/1998 24 päivänä toukokuuta 1988 annettu asetus (ETY) N:o 1442/88". 2) Lisätään 1 artiklan 1 kohtaan seuraavat alakohdat: "Ensimmäisen alakohdan säännöksiä sovelletaan asianomaisten jäsenvaltioiden nimeämien alueiden viljelijöihin myös viinivuosiksi 1996/1997 ja 1997/1998: a) kumpanakin markkinointivuonna 25 000 hehtaarin rajoissa seuraavan jaon mukaisesti: >TAULUKON PAIKKA> b) poikkeuksena sellaisten viininviljelyalojen viljelijät, joilla viljellään asianomaisessa hallinnollisessa yksikössä yksinomaan pöytäviinilajikkeiksi luokiteltuja lajikkeita. Jäsenvaltio voi: - olla nimeämättä tällaisia alueita, - määrittää ne edellytykset, joiden avulla voidaan erityisesti turvata kyseisten alueiden tuotannollinen ja ekologinen tasapaino." 3. Korvataan 11 artiklassa ilmaisu "ennen viinivuoden 1993/1994 loppua" ilmaisulla "aikaisintaan 31 päivänä heinäkuuta 1998 ja viimeistään 31 päivänä joulukuuta 1999". 4. Poistetaan 12 artikla. 5. Korvataan 17 a artiklaan kolmannessa kohdassa päivämäärä 31 päivä joulukuuta 1995 päivämäärällä 15 päivä toukokuuta 1998. 6. Lisätään 20 artiklan seuraava luetelmakohta: "- 3 artiklan e alakohtaa, erityisesti rahoitusperusteen ja sen ajanjakson osalta, jonka aikana rahoitusta on myönnetty ja jonka on oltava vähintään 15 vuotta". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 49 (2) EYVL N:o C 198, 8.7.1996 (3) EYVL N:o C 204, 15.7.1996, s. 57 (4) EYVL N:o L 132, 28.5.1988, s. 3, asetus sellaisena kuin se on viimeksi muutettuna asetuksella (EY) N:o 1548/95 (EYVL N:o L 148, 30.6.1995, s. 36). (5) EYVL N:o L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 1592/96 (ks. tämän virallisen lehden sivu 31).